
转讜住驻讜转



 谞注拽专 诪谉 讛注讜诇诐. 转讬诪讛 诇专''讬 诇驻讬' 专砖''讬 讚驻讬' 讚注讜讘专 注诇 讚讘专讬 讞讻诪讬诐 讞讬讬讘 诪讬转讛 诪讗讬 讗专讬讗 谞讟讬诇转 讬讚讬诐 讗驻讬' 讻诇 讚讘专讬 讞讻诪讬诐 谞诪讬 讜注讜讚 拽砖讬讗 讚讗诪专 讛讻讗 讚注讜谞砖讜 诪讬转讛 讜讘驻' 讘诪讛 讗砖讛 讬讜爪讗讛 (砖讘转 讚祝 住讘:) 讗诪专讬谞谉 讚注讜谞砖讜 注谞讬讜转 讻讚讗诪专 砖诇砖讛 讚讘专讬诐 诪讘讬讗讬谉 讗转 讛讗讚诐 诇讬讚讬 注谞讬讜转 讛诪讝诇讝诇 讘谞讟讬诇转 讬讚讬诐 讜讘驻' 注讜砖讬谉 驻住讬谉 (注讬专讜讘讬谉 讚祝 讻讗:) 诪注砖讛 讘专讘讬 注拽讬讘讗 砖讛讬讛 讞讘讜砖 讘讘讬转 讛讗住讜专讬诐 讜讻讜' 注讚 诪讛 讗注砖讛 砖讞讘讬专讬 讞讬讬讘讜 注诇讬讛 诪讬转讛 讜谞专讗讛 讚讝诇讝讜诇 砖诪讝诇讝诇 讘讛 转诪讬讚 注讜谞砖讜 注拽讬专讛 注''讬 注谞讬讜转 讚拽砖讛 诪诪讬转讛 注''讬 谞讞砖 讜谞注拽专 诪谉 讛注讜诇诐 讚讗诪专 [讘住讜讻讛] (讚祝 诪讛:) 讜住谞讛讚专讬谉 (讚祝 住讙.) 讻诇 讛诪砖转祝 砖诐 砖诪讬诐 讜讚讘专 讗讞专 谞注拽专 诪谉 讛注讜诇诐 讜讘驻专拽 拽讜谞诐 讬讬谉 (谞讚专讬诐 讚祝 住讘.) 讻诇 讛诪砖诪砖 讘讻转专讛 砖诇 转讜专讛 谞注拽专 诪谉 讛注讜诇诐 诇讗讜 讘讞讚讗 诪讞讬转讗 谞讬谞讛讜 讚注谞讬讜转 讗诇讗 诪讬转讛 讞讟讜驻讛 讗讜 诪砖讜谞讛. 诪''专: 讛讬讗 转爪讜讚谞讜 诇讚讬谞讛 砖诇 讙讬讛谞诐. 讜讗诪专 谞诪讬 讘驻''拽 讚讞讙讬讙讛 (讚祝 讟:) 讻诇 讛讘讗 注诇 讗砖转 讗讬砖 讜讗住专讛 注诇 讘注诇讛 谞讟专讚 诪谉 讛注讜诇诐 讜拽''拽 诪驻' 讛讝讛讘 (讘''诪 讚祝 谞讟.) 讚讗诪专 讛讘讗 注诇 讗砖转 讗讬砖 诪讬转转讜 讘讞谞拽 讜讬砖 诇讜 讞诇拽 诇注讜讛''讘 讜讬''诇 讚讛转诐 诪讬讬专讬 讻砖注砖讛 转砖讜讘讛 讜讛讻讬 诪砖诪注 讘驻' 讙' 讚讬讘诪讜转 (讚祝 讻讘:) 讛讬讻讗 讚诇讗 讛讜诇讬讚 诪诪讝专 讚讘专 转砖讜讘讛 讛讜讗 讜转砖讜讘讛 注诐 讬住讜专讬谉 讚讜拽讗 讚讗诪专 讘驻专拽 讞诇拽 (住谞讛讚专讬谉 讚祝 拽讝.) 讗诪专 讚讜讚 讻诇 讛讻讬 谞讟专讜讚 讛讛讜讗 讙讘专讗 讗''诇 拽讘诇 注诇讬讱 讬住讜专讬诐 讜讞谞拽 谞诪讬 讻讬住讜专讬谉 讚讻诇 讛诪讜诪转讬诐 诪转讜讜讚讬谉 讜讛讗讬 讚讗诪专 谞讟专讚 诪谉 讛注讜诇诐 驻讬' 诪谉 讛注讜诇诐 注诐 讗讜转讜 注讜谉 讚讻讱 讛讜讗 讞诪讜专 讗砖转 讗讬砖 讛讗讜住专讛 注诇 讘注诇讛 讻诪讜 注诇 讗讞讜转讜 驻谞讜讬讛 讜讛讜诇讬讚 诪诪谞讛 诪诪讝专 专讬讘''讗. 讗''谞 讛讬讻讗 讚诇讗 讘讗讜 注诇讬讜 讬住讜专讬诐 谞讟专讚 诪谉 讛注讜诇诐: 

讛诪讗讬专讬

讻讘专 讘讬讗专谞讜 讘住讚专 诪讜注讚 讛讚讘专讬诐 砖谞讟讬诇转 讬讚讬诐 爪专讬讻讛 讘讛诐 讜砖讗讞转 诪讛诐 谞讟讬诇讛 诇住注讜讚讛 讜讛讜讗 砖讗诪专讜 讻讗谉 讻诇 讛讗讜讻诇 诇讞诐 讘诇讗 谞讟讬诇转 讬讚讬诐 讻讗诇讜 讘讗 注诇 讗砖讛 讝讜谞讛 讻诇讜诪专 砖讛讜讗 诪诪诇讗 转讗讜转讜 讘诪讛 砖讗讬谞讜 专讗讜讬 诇讜 讜讗注"驻 砖驻砖讜讟讜 砖诇 诪拽专讗 砖讛诇讛讜讟 讗讞专 讘讜诇诪讜住 砖诇 注专讬讜转 谞讻住讬讜 讬讜专讚讬谉 诇转诪讬讜谉 注讚 砖讘住讜祝 诪讘拽砖 讻讻专 诇讞诐 讜讗讬谞讜 诪讜爪讗 讬砖 诪诪谞讛 专诪讝 诇注谞讬谉 讝讛 讙诐 讻谉 讜诪讛 砖驻专讟 讘讛 讗讻讬诇转 诇讞诐 讜诇讗 转驻砖讛 讘讗讻讬诇讛 住转诐 讗讬谞讜 讗诇讗 诇诪注讟 讗讻讬诇转 驻讬专讜转 讜讻谉 讗诪专讜 讻诇 讛诪讝诇讝诇 讘谞讟讬诇转 讬讚讬诐 谞注拽专 诪谉 讛注讜诇诐 讻诇讜诪专 砖讛讜讗 注讜讘专 注诇 讚讘专讬 讞讻诪讬诐 讜讻转讜讘 讜驻讜专抓 讙讚专 讬砖讻谞讜 谞讞砖 讜讻砖诐 砖爪专讬讱 诇讬讟讜诇 讗转 讬讚讬讜 讻讱 爪专讬讱 诇谞讙讘诐 拽讜讚诐 讗讻讬诇讛 讜砖诇讗 诇讗讻诇 讘讟讜诪讗转 讝讜讛诪转 诇讞讜转 讛诪讬诐 砖讘讬讚讬讜 讚专讱 专诪讝 讗诪专讜 讻讻讛 讬讗讻诇讜 讘谞讬 讬砖专讗诇 讗转 诇讞诪诐 讟诪讗 讻诇讜诪专 诇讞 诪讬诐:



讻砖诐 砖讗讚诐 讞讬讬讘 诇讬讟讜诇 讬讚讬讜 拽讜讚诐 住注讜讚讛 讻讱 讛注谞讬谉 诇讗讞专 住注讜讚讛 讜讛诐 讛谞拽专讗讜转 诪讬诐 讗讞专讜谞讬诐 讜讻诇 砖讗讻诇 讚讘专 讛诪讝讜讛诐 讛谉 诪爪讜讛 诪爪讚 讛讘专讻讛 讜爪专讬讱 讘讛谉 砖转讛讗 谞讟讬诇转讜 拽讜讚诐 讘专讻讛 诇诪讘专讱 讜注诇讬讛 专诪讝讜 讘诪住讻转 讞讜诇讬谉 讜讛转拽讚砖转诐 讗诇讜 诪讬诐 专讗砖讜谞讬诐 讜讛讬讬转诐 拽讚讜砖讬诐 讗诇讜 诪讬诐 讗讞专讜谞讬诐 讗讘诇 讻诇 砖诇讗 讗讻诇 讚讘专 讛诪讝讜讛诐 讗讬谞谉 讞讜讘讛 诪爪讚 讛讘专讻讛 讗诇讗 诪爪讚 砖诪讬专转 讛谞讝拽 讜诪驻谞讬 砖住转诐 讗讻讬诇讛 讬砖 讘讛 诪诇讞 讜讛专讘讛 驻注诪讬诐 诪转注专讘讬诐 讘讛 拽讜专讟讬 诪诇讞 住讚讜诪讬转 砖诪住诪讗讛 讗转 讛注讬谞讬诐 讜讻诇 砖讛讜讗 讻谉 讚讬讛 诇讟讘讬诇讛 砖讘讗讛 讗祝 诇讗讞专 讛讘专讻讛 讗诇讗 砖爪专讬讱 砖讬讛讜 谞讜讟诇讬谉 讻诇 讘谞讬 讛讘讬转 讻诪讘专讱 注爪诪讜:



讜讻讘专 讘讬专专谞讜 讘住讚专 诪讜注讚 讛专讘讛 讞诇讜拽讬诐 砖讘讬谉 诪讬诐 专讗砖讜谞讬诐 诇诪讬诐 讗讞专讜谞讬诐 讜讗讞讚 诪讛诐 讛讜讗 砖谞讝讻专 讻讗谉 诪讬诐 专讗砖讜谞讬诐 爪专讬讱 砖讬讙讘讬讛 讬讚讬讜 诇诪注诇讛 诪讬诐 讗讞专讜谞讬诐 爪专讬讱 砖讬砖驻讬诇 讬讚讬讜 诇诪讟讛 讜讛注谞讬谉 讛讜讗 砖谞讟讬诇讛 专讗砖讜谞讛 爪专讬讻讛 砖驻讬讻转 诪讬诐 砖转讬 驻注诪讬诐 讜讘讬讗专讜 讛讟注诐 讘诪住讻转 讬讚讬诐 专讗砖讜谞讬诐 诇讟讛专 讗转 讛讬讚讬诐 砖谞讬讬诐 诇讟讛专 讗转 讛诪讬诐 砖注诇 讛讬讚讬诐 讻诇讜诪专 砖讟注诐 谞讟讬诇讛 砖拽讜讚诐 住注讜讚讛 讛讜讗 诇讟讛专 讗转 讛讬讚讬诐 诪讗讜转讜 诇讻诇讜讱 砖讘讬讚讬讜 诪驻谞讬 砖讛讬讚讬诐 注住拽谞讬讜转 讜谞讜讙注讜转 讘讚讘专 讟诪讗 讜爪专讬讱 砖讬讟讘讬诇诐 诇讟讛专诐 诪讗讜转讜 诇讻诇讜讱 讜讘砖驻讬讻讛 专讗砖讜谞讛 谞注转拽 讛讝讬讛讜诐 诪谉 讛讬讚 讗诇讗 砖诪拽爪转讜 诪注讜专讘 注讚讬谉 讘讟驻讬讞转 讛诪讬诐 砖注诇 讬讚讬讜 讜爪专讬讱 砖驻讬讻讛 砖谞讬讬讛 诇讛住讬专 讛讝讬讛讜诐 诪讗讜转诐 讛诪讬诐 讜讛讜讗 诪讝拽讬拽 讘讻讗谉 砖转讛讗 谞讟讬诇讛 砖拽讜讚诐 住注讜讚讛 讘讛讙讘讛转 讛讬讚讬诐 专"诇 砖讬讙讘讬讛 讗爪讘注讜转讬讜 诇诪注诇讛 砖诪讗 讘砖驻讬讻讛 专讗砖讜谞讛 讬爪讗讜 讛诪讬诐 讞讜抓 诇驻专拽 讘诪拽专讛 讜讘砖驻讬讻讛 砖谞讬讛 诇讗 讬专讙讬砖 诇砖驻讜讱 讛诪讬诐 讗诇讗 注讚 讛驻专拽 砖讛讜讗 诪拽讜诐 砖讬注讜专 讛谞讟讬诇讛 讜讗诐 讬砖驻讬诇诐 讬讞讝专讜 讛诪讬诐 砖讻讘专 讬爪讗讜 讞讜抓 诇驻专拽 讘砖驻讬讻讛 专讗砖讜谞讛 注诇 讛讬讚讬诐 砖讻讘专 讟讛专讜 讜讬讟诪讗讜诐 讜讗注"驻 砖讗诪专讜 讘诪住讻转 讬讚讬诐 讛讬讚讬诐 诪讬讟诪讗讜转 讜诪讟讛专讜转 注讚 诇驻专拽 讗讘诇 讞讜抓 诇驻专拽 讗讬谉 诪讟诪讗讜转 讜讗"讻 诪讛 诇谞讜 讘讻讱 讜讻谉 讘讘专讬转讗 讗诪专讜 谞讟诇 讗转 讛专讗砖讜谞讬诐 注讚 讛驻专拽 讜讛砖谞讬讬诐 讞讜抓 诇驻专拽 讛讛讬讗 讘砖诇讗 讬爪讗讜 诪转讜讱 讛驻专拽 诇讗讞专 讛驻专拽 讗诇讗 砖讘砖驻讬讻转讜 谞砖驻讻讜 诇讗讞专 讛驻专拽 讗讘诇 讞砖砖讗 讝讜 讛讬讗 砖诪讗 讘砖驻讬讻讛 专讗砖讜谞讛 讛讙讘讬讛 讗转 讬讚讬讜 砖讻讱 讛讜讗 讛讚专讱 诇讛讙讘讬讛 讗转 讬讚讬讜 讘砖驻讬讻讛 专讗砖讜谞讛 讻讚讬 诇诪专拽 讬驻讛 讜诇砖驻砖祝 讗转 讬讚讬讜 讜诇讛砖驻讬诇谉 讘砖谞讬讛 讚专讱 砖讟讬驻讛 讜讛讚讞讛 讜讚专讱 讛砖驻诇转讜 讛诪讬诐 讞讜讝专讬诐 诇讬讚 讛讟讛讜专讛 讜诪转讜讱 讻讱 讛讜讗 诪爪专讬讱 诇讛讙讘讬讛谉 讗祝 讘砖驻讬讻讛 砖谞讬讛 砖诪讗 讬爪讗讜 诪讬诐 诪转讜讱 讛驻专拽 诇讞讜抓 诇驻专拽 讜讬讞讝专讜 讗讞专 讻谉 诪诇讗讞专 讛驻专拽 诇转讜讱 讛驻专拽 讜讬讟诪讗讜 讗转 讛讬讚讬诐 讜诪"诪 讻诇 砖讛讜讗 诪讚拽讚拽 诇讛讬讜转 砖驻讬讻讛 砖谞讬讛 注讜讘专转 注诇 讛专讗砖讜谞讛 讗讜 讘诇诪注诇讛 讛讬诪谞讛 讗讬谉 爪专讬讱 诇讚拽讚拽 讘讻讱 讜诪讛 砖讗诪专讜 讘讘专讬转讗 谞讟诇 讗转 讛专讗砖讜谞讛 讜讗转 讛砖谞讬讛 讞讜抓 诇驻专拽 讜讞讝专讜 诇讬讚 讟诪讗讛 讻砖诇讗 讛讙讬注讛 砖驻讬讻讛 砖谞讬讛 注讚 讛专讗砖讜谞讛 讜讻谉 讗诐 讚拽讚拽 讘注爪诪讜 诇讛砖驻讬诇谉 讗祝 讘砖驻讬讻讛 专讗砖讜谞讛 注讚 砖诇讗 讬注讘专讜 讞讜抓 诇驻专拽 讚讬讜 讗诇讗 砖讚讘专讜 讞讻诪讬诐 讘讛讜讜讛 砖讻讱 讚专讻谉 砖诇 讘谞讬 讗讚诐 诇讛讙讘讬讛 讘专讗砖讜谞讛 诇爪讜专讱 砖驻砖讜祝 讜诇讛砖驻讬诇谉 讘砖谞讬讛 讚专讱 砖讟讬驻讛 讜讛讚讞讛 讘注诇诪讗 讜诪"诪 诪讬诐 讗讞专讜谞讬诐 砖讗讬谞谉 讘讗讜转 诪讞诪转 讟讜诪讗讛 讗诇讗 诪讞诪转 讛注讘专转 讝讬讛讜诐 讛诪讗讻诇 讗讜 讚讘拽讜转 诇讞讜转 讛诪诇讞 讗讬谞谉 讚专讱 砖驻砖讜祝 讗诇讗 讚专讱 讛讚讞讛 讜爪专讬讱 砖讬砖驻讬诇 讗转 讬讚讬讜 讘注谞讬谉 讻诇 砖讛讜讗 讚专讱 讛讚讞讛:



讬砖 砖讜讗诇讬谉 诪讗讞专 砖诪讬诐 讛专讗砖讜谞讬诐 讟诪讗讬诐 注讚 砖讬讟讛专讜诐 讛砖谞讬讬诐 讛讬讗讱 谞讟讬诇转 讬讚讬诐 注讜诇讛 讘砖驻砖讜祝 讛讬讚讬诐 砖讘转讜讱 讛讻诇讬 讘诇讗 砖驻讬讻转 诪讬诐 注诇 讛讬讚讬诐 讜讗"转 砖讗讬谞讛 注讜诇讛 讛专讬 讘讛诇讻讜转 讙讚讜诇讜转 讻转讘讜讛 讻谉 讘讛讚讬讗 讜讛讘讬讗讜讛 诪诪讛 砖讗诪专讜 讘讝讘讞讬诐 讻"讗 讗' 讻讛谉 诪讛讜 砖讬拽讚砖 讬讚讬讜 讜专讙诇讬讜 讘转讜讱 讛讻讬讜专 诪诪谞讜 讗诪专 专讞诪谞讗 讜诇讗 讘转讜讻讜 讗讜 讚讬诇诪讗 讗驻讬诇讜 讘转讜讻讜 讜注讚 讻讗谉 诇讗 讗讬讘注讬讗 诇讛讜 讗诇讗 诪砖讜诐 讚讻转讬讘 诪诪谞讜 讛讗 诇讗讜 讛讻讬 专讞讬爪讛 诪讬讛讗 诪讬拽专讬 讬砖 讗讜诪专讬谉 砖讻讱 讛讜讗 讛注谞讬谉 诪诪谞讜 讗诪专 专讞诪谞讗 诪砖讜诐 讚讘转讜讻讜 诇讗讜 专讞讬爪讛 讛讬讗 讜讻讜' 讜拽爪转 讙讗讜谞讬诐 讻转讘讜 砖讻诇 砖讛谉 讘讻诇讬 讜讬砖 砖诐 专讘讬注讬转 砖诇诐 讛专讬 讛诐 讻诪注讬讬谉 讜讻诪拽讜讛 讜讗讬谉 诪拽讘诇讬谉 讟讜诪讗讛 讜诪讟讛专讬谉 讗讘诇 讻砖砖讜驻讱 注诇 讛讬讚讬诐 专讗砖讜谞讬诐 砖谞讜驻诇讬诐 诪讟诪讗讬谉 诪谉 讛讬讚讬诐 讜讻谉 讛住讻讬诪讜 讘讛 讙讚讜诇讬 拽讚诪讜谞讬谞讜 砖讘谞专讘讜谞讛:



讛讙讗讜讛 诪讚讛 砖谞讜讗讛 讜诪砖拽爪转 讜爪专讬讱 诇讛专讞讬拽 诪诪谞讛 讛专讘讛 讜注谞讬谞讛 讞诇讜拽 诇讛专讘讛 诪讚专讙讜转 讜讻讘专 讘讬讗专谞讜 注谞讬谞诐 讘讗专讻讛 讘讬诇讚讜转讬谞讜 讘讞讘讜专 讛转砖讜讘讛 讜讛专讗砖讜谞讛 诪讛诐 谞拽专讗转 讙讗讜讛 讜讛讬讗 诪讚讛 砖讘注诇讬讛 诪转讙讗讬诐 注诇 砖讗专 讘谞讬 讗讚诐 砖诇讗 诇砖诐 砖诪讬诐 讗诇讗 讚专讱 讙讗讜讛 讜拽谞讗讛 讜谞爪讜讞 讜讻驻讬专转 讻诇 诪注诇讛 砖讘讝讜诇转诐 讜注诇 讝讜 谞讗诪专 讻讗谉 砖讛讜讗 讻讗诇讜 注讜讘讚 注"讝 砖讛专讬 拽谞讗转讜 讜专讜注 讟讘注讜 诪讘讬讗讜 诇讞诇讜拽 注诇 讛讗诪转 讘讻诇 讚讘专 讻讚讬 诇讛砖驻讬诇 砖讻谞讙讚讜 讜讻谉 诪讛 砖讗诪专讜 注诇讬讜 砖讛讜讗 讻讗诇讜 讻讜驻专 讘注讬拽专 讜讻讗诇讜 讘讗 注诇 讛注专讬讜转 讜注诇 讝讜 讛讝讛讬专讛 转讜专讛 讛砖诪专 诇讱 驻谉 转砖讻讞 讗转 讛' 讗诇讛讬讱 讜讻转讬讘 讜专诐 诇讘讘讱 讜砖讻讞转 讗转 讛' 讗诇讛讬讱 讻诇讜诪专 砖讛讙讗讜讛 讛讬讗 讛讙讜专诪转 诇讻讱 讜注诇讬讛 讗诪专讜 讙诐 讻谉 讻诇 砖讬砖 讘讜 讙住讜转 讛专讜讞 讗驻讬诇讜 讛拽谞讛讜 诇讛拽讘"讛 砖诪讬诐 讜讗专抓 讻讗讘专讛诐 专"诇 砖驻专住诐 讗讞讚讜转讜 讜讬讬讞住 诇讜 讬转' 讘专讬讗转 讛注讜诇诐 讜讛砖讬讘 诇讚注转 讝讜 讛专讘讛 诪讛讻讜驻专讬诐 讻诪讜 砖注砖讛 讗讘专讛诐 讗注驻"讻 诇讗 讬谞拽讛 诪讚讬谞讛 砖诇 讙讛讬谞诐 讜讻谉 讗驻讬诇讜 注砖讛 讻诪讛 诪爪讜转 讜讻谉 讗诪专讜 注诇讬讜 砖讗讬谉 注驻专讜 谞谞注专 专"诇 砖讗讬谞讜 讘讻诇诇 转讞讬讬转 讛诪转讬诐 讜讗祝 讘注讜诇诐 讛讝讛 注讜谞砖讜 讘爪讚讜 砖讛讘专讬讜转 诪专谞谞讜转 注诇讬讜 讜诪砖转讚诇讜转 讘讛讻谞注转讜 讜讛讜讗 砖讗诪专讜 诇住讜祝 诪转诪注讟 讜诇讗 住讜祝 讚讘专 砖诪转诪注讟 讗诇讗 砖诪讻诇讬谉 讗讜转讜 诪讻诇 讜讻诇 注讚 砖讛讜讗 讻讗诇讜 讗讬谞讜 讜注诇 讝讜 讗诪专讜 讙诐 讻谉 专讜讞 拽讬诪注讗 砖讜讘专转讜 讻诇讜诪专 砖诪注诇讬谉 诇讜 讘讗讞转 诪讛 砖诇讗 讬注诇讜 诇讗讞专 讘砖转讬诐:



讜诪转讜讱 讻讱 专讗讜讬 诇讛讝讛专 砖诇讗 诇讛转注专讘 讘讘注诇 诪讚讛 讝讜 驻谉 讬住驻讛 讗转讜 讜讬诪拽 讘注讜谞讜 讗诇讗 转讛讗 讻诇 讞讘讜专转讜 注诐 讛砖驻诇讬诐 讜讬诇诪讚 诪讚转 拽讜谞讜 砖谞讗诪专 注诇讬讜 讬转' 讗转 讚讻讗 讜砖驻诇 专讜讞 讗砖讻谉 讻诇讜诪专 讗谞讬 砖讜讻谉 注诐 讛砖驻诇讬诐 专"诇 砖讗谞讬 诪砖专讛 砖讻讬谞转讬 注诇讬讛诐 讜讚专讱 讛注专讛 讗诪专讜 讛谞讬讞 讛拽讘"讛 讻诇 讛专讬诐 讜讙讘注讜转 砖讘注讜诇诐 讜讛砖专讛 砖讻讬谞转讜 注诇 讛专 住讬谞讬 讜讛谞讬讞 讻诇 讗讬诇谞讜转 砖讘注讜诇诐 讜讛砖专讛 砖讻讬谞转讜 讘住谞讛 讜讻谉 讗诪专讜 诪讬 砖讚注转讜 砖驻诇讛 讻讗诇讜 讛拽专讬讘 讻诇 拽专讘谞讜转 砖讘注讜诇诐 砖谞讗诪专 讝讘讞讬 讗诇讛讬诐 专讜讞 谞砖讘专讛:



讜诪"诪 讬砖 诪讬谉 讗讞专 讘注谞讬谉 讝讛 砖谞拽专讗 砖专专讛 讜讛讜讗 专讗讜讬 诇诪诇讻讬诐 讜诇诪谞讛讬讙讬诐 诇讛讟讬诇 讗讬诪转谉 注诇 讗讜转谉 讛诪住讜专讬谉 诇讛谞讛讙转诐 诇砖讜诐 砖诪讬诐 讜诇讛注诪讚转 讛讗诪转 讘讚注讜转 讜讘诪讚讜转 讜讘注谞讬谞讬 讛讬砖讜讘 讜讻讘专 讘讬讗专谞讜 注谞讬谞诐 讬驻讛 讘讬诇讚讜转谞讜 讘讞讘讜专 讛转砖讜讘讛 讗诇讗 砖讘住讜讙讬讗 讝讜 诇讗 讚讘专讜 注诇 诪讚讛 讝讜 讻诇诇:





转讜住驻讜转 砖讗谞抓

讜讛讗 讗讬讻讗 讘"注 讚诇讗 谞住讬讘 讻讚讗诪专 讘讬讘诪讜转 诪讛 讗注砖讛 讜谞驻砖讬 讞砖拽讛 讘转讜专讛 讗驻砖专 诇注讜诇诐 诇讛转拽讬讬诐 注诇 讬讚讬 讗讞专讬诐. 讻诇 讛讗讜讻诇 诇讞诐 讘诇讗 谞讟讬诇转 讬讚讬诐 讻讗诇讜 讘讗 注诇 讗砖讛 讝讜谞讛 砖谞讗诪专 讻讬 讘注讚 讗砖讛 讝讜谞讛 注讚 讻讻专 诇讞诐. 驻讬' 讚专讬砖 诇讬讛 诪住讬驻讬讛 诇专讬砖讬讛 讘砖讘讬诇 讻讻专 诇讞诐 诪转讞讬讬讘 讘注讜谞砖 砖诇 讗砖讛 讝讜谞讛 讜诇讛讻讬 诪讚诪讬 诇讬讛 诇讗砖讛 讝讜谞讛 诪砖讜诐 讚讻砖讗讜讻诇 讘诇讗 谞讟讬诇讛 讛讜讬 讗讻讬诇讛 讛驻拽专 讜讝讜谞讛 讝讜 诪驻拽专转 讛讬讗. 讛"讙 讘诪诇转讬讛 讚专讘讛 讘注讚 讻讻专 诇讞诐 注讚 讗砖讛 讝讜谞讛 诪讬讘注讬讗 诇讬讛 讚诪砖诪注 讘砖讘讬诇 讻讻专 诇讞诐 专讘 讛注讜谞砖 注讚 讻讚讬 讗砖讛 讝讜谞讛. 讜讛"讛 谞诪讬 讗讬 讛讜讛 讻转讬讘 注讚 讗砖讛 讝讜谞讛 讘注讚 讻讻专 诇讞诐 诇讗 讛讜讛 拽砖讛 诇讬讛 诇专讘讗 讚讜讚讗讬 诪住讬驻讗 诇专讬砖讬讛 诪讬讚专砖 拽专讗 讗诇讗 注讚 讜讘注讚 拽讗 拽砖讬讗 诇讬讛 讚讙讘讬 讻讻专 诇讞诐 讛讜讛 诇讬讛 诇诪讻转讘 讘注讚 诇"讛. 讛诪讝诇讝诇 讘谞讟讬诇转 讬讚讬诐 砖讗讜讻诇 转诪讬讚 讘诇讗 谞讟讬诇转 讬讚讬诐 谞注拽专 讚讛注讜讘专 注诇 讚讘专讬 讞讻诪讬诐 讞讬讬讘 诪讬转讛 砖谞讗诪专 讜驻讜专抓 讙讚专 讬砖讻谞讜 谞讞砖. 诪讬诐 专讗砖讜谞讬诐 砖诇驻谞讬 讗讻讬诇讛 爪专讬讱 砖讬讙讘讬讛 讬讚讬讜 专讗砖讬 讗爪讘注讜转讬讜 砖讬讛讜 讛诪讬诐 诪砖讜驻注讬谉 诇爪讚 讝专讜注讜转讬讜 砖诪讗 讬爪讗 诪讬诐 讞讜抓 诇驻专拽 讜讻讜' 讻讚转谞谉 讘诪住' 讬讚讬诐 砖爪专讬讱 诇砖驻讜讱 诪讬诐 注诇 讬讚讬讜 讘' 驻注诪讬诐 讛专讗砖讜谞讬诐 诪讟讛专讬谉 讗转 讛讬讚讬诐 诪谉 讛讟讜诪讗讛 讜讛砖谞讬讬诐 诪讟讛专讬谉 讗转 讛诪讬诐 讛讟讜驻讞讬谉 注诇 讬讚讬讜 砖谞讟诪讗讜 转讞诇讛 诪驻谞讬 讛讬讚讬诐 讜转谞谉 讛转诐 讛讬讚讬诐 诪讟诪讗讜转 注讚 讛驻专拽 讻诇讜诪专 诪谉 讛驻专拽 讜诇诪讟讛 讙讝专讜 注诇讬讛诐 诇讛讬讜转 砖谞讬讜转 讜驻讜住诇讜转 讗转 讛转专讜诪讛 讜诪讟讛专讜转 讘谞讟讬诇讛 注讚 讛驻专拽 砖注讚 讛驻专拽 爪专讬讱 谞讟讬诇讛. 谞讟诇 讗转 讛专讗砖讜谞讬诐 讜讗转 讛砖谞讬讬诐 讜讞讝专讜 诇讬讚 讟讛讜专讜转 砖讛专讬 讟讛专讜 砖谞讬讬诐 讗转 讛专讗砖讜谞讬诐. 谞讟诇 讗转 讛专讗砖讜谞讬诐 讞讜抓 诇驻专拽 讜讗转 讛砖谞讬讬诐 注讚 诇驻专拽 讜讞讝专讜 诇讬讚 讟诪讗讜转 讻诇讜诪专 注诇 讛砖谞讬讬诐 诇讗 讛拽驻讬讚 诇讬讟讜诇 注讚 诪拽讜诐 砖讬爪讗讜 讗诇讗 注讚 讛驻专拽 讻诪砖驻讟. 讜讗"讻 讛诪讬诐 砖谞讬讬诐 诇讗 讟讬讛专讜 讗转 讛专讗砖讜谞讬诐 砖讬爪讗讜 讞讜抓 诇驻专拽 讛讬诇讻讱 爪专讬讱 砖讬讙讘讬讛 专讗砖讬 讗爪讘注讜转讬讜 诇诪注诇讛 砖诇讗 讬爪讗讜 讛诪讬诐 讛专讗砖讜谞讬诐 讜讬讟诪讗讜 讗转 讛讬讚讬诐 讻谉 驻讬专砖 讛拽讜谞讟专住. 讗讞专讜谞讬诐 砖诇 讗讞专 讛住注讜讚讛 砖转拽谞讜 讞讻诪讬诐 诪驻谞讬 诪诇讞 住讚讜诪讬转 砖诪住诪讗 讗转 讛注讬谞讬诐 爪专讬讱 砖讬砖驻讬诇 讬讚讬讜 诇诪讟讛 讻讚讬 砖转专讚 讛讝讜讛诪讗 砖诇 转讘砖讬诇 砖讘讬讚讜 砖讛专讬 诇讛注讘讬专 讗转 讛讝讜讛诪讗 讛谉 讘讗讬谉:





砖讬讟讛 诪拽讜讘爪转

 讜讗讬 讘注讬转 讗讬诪讗 住讜讚 讛' 诇讬专讗讬讜. 讝讛 诇砖讜谉 讙讬诇讬讜谉. 驻讬专讜砖 讗诐 讛讬讛 谞砖讜讬 讻讱 讛讬讛 诪转注讻讘 讜讝讛讜 讛住讜讚 砖谞转讙诇讛 诇讜. 讚讗讬谉 诇驻专砖 讻诪讛 砖讬注讜专 住转讬专讛 谞转讙诇讛 诇讜 讚讗诐 讻谉 谞诪爪讗转 诪讻讞讬砖 砖讬注讜专 讛转谞讗讬诐 讛讗讞专讬诐. 讛专讗"砖 讜"诇 讘驻讬专讜砖讬讜. (讜讚专讱 专诪讝 讬砖 诇讜诪专 讻讬 注讝讗讬 注讜诇讛 讘讙讬诪讟专讬讗 住讜讚 讘讬谞讛. 爪注讬专 讗讬"谉): 讗"讛 讗讬谉 讛讞砖讘讜谉 诪讻讜讜谉 : 


讻讬 讘注讚 讗砖讛 讝讜谞讛 讜讙讜'. 讝讛 诇砖讜谉 讙讬诇讬讜谉. 讜讬砖 讗讜诪专讬诐 讚诪砖讜诐 讛讻讬 拽诪讚诪讛 诇讗砖讛 讝讜谞讛 诪砖讜诐 讚讻砖讛讜讗 讗讜讻诇 讘诇讗 谞讟讬诇讛 讻诪讜 谞讗讻诇讬谉 讘讗驻讬拽讜专谉 讘讞讜诇讬谉 讚祝 拽"讝 注"讘 注讬讬谉 砖诐 讘驻讬专讜砖 专砖"讬. 爪注讬专 讗讬"谉 讚讛讜讛 讗讜讻诇 讘讛驻拽专讜转 讜讝讜谞讛 讝讜 诪讜驻拽专转 讛讬讗. 讛专讗"砖 讝"诇 讘转讜住驻讜转讬讜 : 


讗诪专 专讘 诪讬诐 讛专讗砖讜谞讬诐 爪专讬讱 砖讬讙讘讬讛 讬讚讬讜 诇诪注诇讛 砖诪讗 讬爪讗讜 诪讬诐 讞讜抓 诇驻专拽 讜讬讞讝专讜 讜讬讟诪讗讜 讗转 讛讬讚讬诐. 驻讬专砖 讘拽讜谞讟专讬住 砖诪讗 讬爪讗讜 讛专讗砖讜谞讬诐 讞讜抓 诇驻专拽 讜注诇 讛砖谞讬讬诐 诇讗 讛拽驻讬讚 诇讬讟诇诐 讗诇讗 注讚 讛驻专拽 讜讻砖讞讝专讜 讛专讗砖讜谞讬诐 讟诪讗讜 讗转 讛讬讚讬诐 砖讛专讬 谞讟诪讗讜 转讞诇讛 诪讞诪转 讛讬讚讬诐. 讜讛砖谞讬讬诐 诇讗 讟讛专讜 讗转 讛讬讜爪讗讬诐 讻讬 诇讗 谞讟诇 砖谞讬讬诐 讻讬 讗诐 注讚 讛驻专拽. 讜诇讗 讛讜讛 诇讬讛 诇驻专砖 讻谉 讚讗驻讬诇讜 谞讟诇 讙诐 讗转 讛砖谞讬讬诐 讞讜抓 诇驻专拽 讻诪讜 讛专讗砖讜谞讬诐 谞诪讬 诇讗 讟讛专讜 讗转 讛专讗砖讜谞讬诐 砖讬爪讗讜 讞讜抓 诇驻专拽 讜讻讚转谞谉 驻专拽 砖谞讬 讚讬讚讬诐 讛讬讚讬诐 诪讟诪讗讜转 讜诪讟讛专讜转 注讚 讛驻专拽. 讻讬爪讚 谞讟诇 讗转 讛专讗砖讜谞讬诐 注讚 讛驻专拽 讜讗转 讛砖谞讬讬诐 讞讜抓 诇驻专拽 讜讞讝专讜 诇讬讚 讟讛讜专讛 谞讟诇 讗转 讛专讗砖讜谞讬诐 讜讗转 讛砖谞讬讬诐 讞讜抓 诇驻专拽 讜讞讝专讜 诇讬讚 讟诪讗讛. 驻讬专讜砖 讛讬讚讬诐 讙讝专讜 注诇讬讛诐 讟讜诪讗讛 注讚 讛驻专拽 讗讘诇 讞讜抓 诇驻专拽 讛诐 讻诪讜 砖讗专 讛讙讜祝. 讜诇讻讱 讗诐 谞讟诇 讗转 讛专讗砖讜谞讬诐 讜讗转 讛砖谞讬讬诐 讞讜抓 诇驻专拽 讜讞讝专讜 诇讬讚 讟诪讗讛 讻讬 讛诪讬诐 讛专讗砖讜谞讬诐 讬讟诪讗讜 讗转 讛砖谞讬讬诐 诪砖谞讙注讜 讘讬讚. 讗讘诇 讗诐 谞讟诇 讛专讗砖讜谞讬诐 讜讛砖谞讬讬诐 讞讜抓 诇驻专拽 讜讞讜专讜 诇讬讚 讟诪讗讛 讻讬 讛诪讬诐 讛专讗砖讜谞讬诐 讻砖谞讙注讜 讘讬讚 注讚 讛驻专拽 谞讟诪讗讜 讻讬 讛砖谞讬讬诐 诇讗 讟讬讛专讜 讗转 讛专讗砖讜谞讬诐 讗诇讗 注讚 讛驻专拽 讗讘诇 砖讞讜抓 诇驻专拽 谞砖讗专讜 讘讟讜诪讗转谉 讻讚转谞谉 讛讬讚讬诐 诪讟诪讗讜转 讜诪讟讛专讜转 注讚 讛驻专拽 : 讜讻砖讞讝专 讟诪讗讛. 诪讛 砖讻转讘 讗讘诇 讗诐 谞讟诇 讜讻讜' 谞专讗讛 讘讻驻讜诇. 讜讬讜转专 谞专讗讛 诇讛讙讬讛 讻谉 讗讘诇 讗诐 谞讟诇 讛专讗砖讜谞讬诐 注讚 讛驻专拽 讜讻讜' 诇讬讚 讟讛专讛 讻讬 讛诪讬诐 讛专讗砖讜谞讬诐 讜讻讜' 谞讟诪讗讜 讜讗讝 讛砖谞讬讬诐 讟讛专讜 讗转 讛专讗砖讜谞讬诐 注讚 讛驻专拽. 讗讘诇 讜讻讜'. 讜讻讜讜谞转讜 诇驻专砖 专讬砖讗 讚诪转谞讬转讬谉. 讜注讬讬谉 诪讛 砖讻转讘 讛专"砖 砖诐 讜讛专讗"砖 驻专拽 讻诇 讛讘砖专. 爪注讬专 讗讬"谉 : 
砖谞讗诪专 讻讻讛 讬讗讻诇讜 讘谞讬 讬砖专讗诇 讜讙讜'. 驻讬专砖 讛拽讜谞讟专住 讗诇诪讗 诇讚讘专 诪讗讜住 拽专讬 讟诪讗讛 诪驻谞讬 砖爪讜讜讛讜 诇讬讞讝拽讗诇 诇注砖讜转讜 讘诪讗讜住 讜诇讗驻讜转讜 讘爪驻注讬 讛讘拽专 讜讘讙诇诇讬 讛讗讚诐 (砖诇) 砖谞讗诪专 (讬讞讜拽讗诇 讚 讬讘) 讘讙诇诇讬 爪讜讗转 讛讗专诐 转注讙讬谞讛 诇注讬谞讬讛诐 讜讻转讬讘 砖诐 讬讙 讻讻讛 讬讗讻诇讜 讜讙讜' :





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 砖诪讗 讻讜' 谞讟诇 讗转 讛专讗砖讜谞讬诐 讜讗转 讛砖谞讬讬诐 讞讜抓 诇驻专拽 讻讜' 注讚 谞讟诇 讗转 讛专讗砖讜谞讬诐 讞讜抓 诇驻专拽 讻讜' 注讻"诇 讻诇 讝讛 讗讬谞讜 讘驻讬' 讬砖谉 讜注讬讬谉 讘讝讛 讘驻讬' 讛专"砖 讘诪住讻转 讬讚讬诐 讜拽"诇:


讙诪专讗 讛讗讬 讬讚 诇讬讚 诇讗 讬谞拽讛 讬讚 诪讘注讬 诇讬讛 讜讘驻讬专砖"讬 讛"讙 讛讗讬 讬讚 诇讬讚 讬讚讬 诪讘注讬 诇讬讛 讻讜' 注讻"诇 讜讻爪"诇 诪驻讬' 讬砖谉 讜拽"诇:





诪讛专砖"讗 - 讞讬讚讜砖讬 讗讙讚讜转

讙诪' 讻诇 讛讗讜讻诇 讘诇讗 谞"讬 讻讗讬诇讜 讘讗 注诇 讗砖讛 讝讜谞讛 讻讜'. 讬专讗讛 讛讚诪讬讜谉 讚诇专' 讗住讬 谞诪讬 讗讬谉 诪拽专讗 讬讜爪讗 诪讬讚讬 驻砖讜讟讜 讜讛讝谞讜转 诪讘讬讗 诇讬讚讬 注谞讬讜转 讻讚讻转讬讘 专讜注讛 讝讜谞讜转 讬讗讘讚 讛讜谉 讜诪讚诪讛 诇讬讛 讛讗讜讻诇 讘诇讗 谞"讬 讚注讜谞砖讜 谞诪讬 注谞讬讜转 讻讚讗讬转讗 驻' 讘诪讛 讗砖讛 讜讛住讬诪谉 注谞"讬 讜拽"诇:


讛讗讜讻诇 讘诇讗 谞讬讙讜讘 讬讚讬诐 讻讗讬诇讜 讗讜讻诇 诇讞诐 讟诪讗 砖谞讗诪专 讻讜'. 注讬讬谉 驻讬专砖"讬 砖讛讜讗 讚讞讜拽 讜爪"诇 讚诪住讬驻讬讛 讚讛讗讬 拽专讗 拽讚专讬砖 诇讬讛 讻讻讛 讬讗讻诇讜 讘谞讬 讬砖专讗诇 讗转 诇讞诪诐 讟诪讗 讘讙讜讬诐 讗砖专 讗讚讬讞诐 砖诐 讚专讬砖 讗讚讬讞诐 诪诇砖讜谉 讛讚讞转 诪讬诐 砖诇讞诪诐 讟诪讗 讛讜讗 注诇 讗砖专 讛讚讞转 诪讬 讬讚讬讛诐 砖诐 讛讜讗 砖注讚讬讬谉 诇讗 谞讙讘讜 诪讬诪讬讛谉:


讜诪讗讬 讜讗"讗 谞驻砖 讙讜' 讻诇 讗讚诐 砖讬砖 讘讜 讙住讜转 讛专讜讞 诇讘住讜祝 讻讜'. 讜驻讬专砖"讬 谞驻砖 讛讬拽专讛 讛讙讘讜讛讛 讛讬讗 转爪讜讚谞讛 专讜讚祝 讗讞专讬讛 讻讜' 讗讘诇 讛砖转讗 诪砖诪注 讻讜' 注"砖 讜驻讬专讜砖讜 讗讬谉 诪讜讘谉 诇讬 讚讛诇"诇 讛讜讗 讬爪讜讚 讗讜转讛 诪讘注讬 诇讬讛 讙诐 拽砖讛 讚诪讛 讟注诐 诪讬 砖讛讜讗 谞驻砖 讙讘讜讛讛 讛讜讗 讬爪讜讚 讗"讗 讜诇讜诇讬 驻讬专讜砖讜 谞专讗讛 诇驻专砖 讚谞驻砖 讙讘讜讛讛 讛讬讬谞讜 诪讬 砖诪住诇住诇 讘砖注专讜 讜诪转谞讛讙 注爪诪讜 讘讙讘讜讛 诇讛讬讜转 讗讬砖 讬驻讛 转讜讗专 讜诪专讗讛 讛专讬 讛讬讗 讛讝讜谞讛 转爪讜讚谞讜 讻注谞讬谉 讬讜住祝 诇讙讘讬 讗砖转 驻讜讟讬驻专 讜讻注谞讬谉 砖讗诪专讜 讘讘谉 专"讗 讘"砖 讻诇 讝讜谞讛 砖讜讻专转讜 讘讗专讘注 讜讛砖转讗 砖驻讬专 拽讗诪专 讚讛"诇 诇诪讻转讘 讛讬讗 转爪讜讚 讚讛讬讬谞讜 砖讛讬讗 转爪讜讚 讗讜转讜 讜诇讛讻讬 拽讗诪专 专讘讗 讚诪讬讬专讬 讗驻讬诇讜 诇诪讚 转讜专讛 讻讜' 讜诇讗 砖讛讬讗 转爪讜讚 讗讜转讜 讗诇讗 砖讗诐 谞讻砖诇 讘讛 讛讬讗 转爪讜讚谞讜 诇讙讬讛谞诐 专"诇 讚讗讜转讛 注讘讬专讛 转爪讜讚谞讜 讜诇讗 讗爪讟专讬讱 诇诪讻转讘 讛讬讗 讚诪砖诪注 诪诪砖 讛讬讗 讜拽"诇:


讻诇 讗讚诐 砖讬砖 讘讜 讙住讜转 讛专讜讞 讻讗讬诇讜 注注"讝 讻讜'. 讛讜讗 诪讘讜讗专 砖讬砖 诇讗讚诐 讘' 专讜讞讜转 专讜讞 讟讛专讛 讜专讜讞 讟讜诪讗讛 讻讚讗诪专 诇注讬诇 讜谞讗诪专 讘专讜讞 讟讛专讛 讻讬 讗谞讬 讛' 讗转 讚讻讗 讜砖驻诇 专讜讞 讙讜' 讜讘讛讬驻讱 专讜讞 讛讟讜诪讗讛 砖讛讜讗 讻讞 砖诇 注"讝 讻诪"砖 讜讛讬讬转讬 专讜讞 砖拽专 讙讜' 讜讛讜讗 讛讙住 讛专讜讞:


讜专"讬 讗诪专 讻讗诇讜 讻讜驻专 讻讜'. 讙诐 讛讜讗 注讚"讝 讻讬 专讜讞 讛讙住讛 砖讛讜讗 讟诪讗 诪讘讬讗讜 诇讬讚讬 砖讻讞转 讛' 砖讛讜讗 诪拽讜专 讛讟讛专讛 讜注讚"讝 讗诪专 讙"讻 讻讗诇讜 讘讗 注诇 注专讬讜转 讻讬 专讜讞讜 讛讙住讛 砖讛讜讗 专讜讞 讛讟讜诪讗讛 诪讘讬讗讜 诇讬讚讬 专讜讞 讟讜诪讗讛 砖诇 注专讬讜转 讻讚讗诪专 诇注讬诇:


讻讗讬诇讜 讘谞讛 讘诪讛 讻讜'. 诪诇转 讘诪讛 讛讜讗 诪讜专讛 讘诪拽专讗 注诇 诪拽讜诐 讙讘讜讛 讜诇注谞讬谉 讙讗讜讛 讜专讜讞 讙讘讜讛 讞砖讘讜讛讜 讜讚诪讜讛讜 诇讘诪讛 讻诪"砖 讘谞讚专讬诐 讜诪谞讞诇讬讗诇 讘诪讜转 讙讜' 讜讗诐 讛讙讘讬讛 注爪诪讜 讛拽讘"讛 诪砖驻讬诇讜 砖谞讗诪专 讜诪讘诪讜转 讛讙讬讗 讜讝"砖 讛讻讗 讻讬 讘诪讛 谞讞砖讘 讛讜讗 砖讛专讜讞 讛讙讗讜讛 谞讞砖讘 讜谞讚诪讛 诇讘诪讛 讘讙讜讘讛讜 讜讛讬讬谞讜 诇讘诪讛 砖诇 注"讝 砖讛讜讗 专讜讞 讛讟讜诪讗讛 讛讙住讛 讜驻讬' 讛讻转讜讘 讞讚诇讜 诇讻诐 诪谉 讛讗讚诐 讗砖专 谞砖诪讛 讘讗驻讜 诇驻讬 讬爪讬专转讜 砖讛讜讗 专讜讞 讟讛专讛 讻诪"砖 讜讬讬爪专 讛' 讗诇讛讬诐 讙讜' 讜讬驻讞 讘讗驻讬讜 谞砖诪转 讙讜' 讜转"讗 诇专讜讞 诪诪诇诇讗 讜讛讜讗 诇讗 讛诇讱 讗讞专讬 专讜讞 讝讛 讻讬 讘诪讛 讚注"讝 谞讞砖讘 讛讜讗 讘专讜讞讜 讛讙讘讜讛 讜讛讙住讛 讜驻讬专讜砖 专砖"讬 讚讞讜拽 讘讝讛 讜讗讬谉 诇讛讗专讬讱 讜讚讜"拽:


讻诇 砖讬砖 讘讜 讙住讜转 讛专讜讞 讗驻讬诇讜 讛拽谞讛讜 讛拽讘"讛 讻讜' 讻爪"诇 讚讙讘讬 讙住讜转 讛专讜讞 讻转讬讘 转讜注讘转 讛' 讻诇 讙讘讛 诇讘 讬讚 诇讬讚 诇讗 讬谞拽讛 讜谞讜住讞转 注"讬 讜住驻专讬诐 讛讞讚砖讬诐 讻诇 讛讘讗 注诇 讗"讗 讻讜' 讜讟注讜转 讛讜讗 讚诇讗 讻转讬讘 讛讗讬 拽专讗 讚讛讻讗 诇讙讘讬 讛讘讗 注诇 讗"讗 讻诇诇 讜讘注讬专讜讘讬谉 驻"讘 砖讚专砖讜 讛诪专爪讛 诪注讜转 诪讬讚讜 诇讬讚讬 讗砖讛 诇讗 讬谞拽讛 讙讜' 砖谞讗诪专 讬讚 诇讬讚 诇讗 讬谞拽讛 诇讗讜 讛讬讬谞讜 拽专讗 讚诪讬讬转讬 讛讻讗 讗诇讗 拽专讗 讗讞专讬谞讗 讛讜讗 讘住驻专 诪砖诇讬 讬讚 诇讬讚 诇讗 讬谞拽讛 专注 讜讝专注 爪讚讬拽讬诐 谞诪诇讟 讜讻诪"砖 讛转讜住驻讜转 砖诐 讜砖诐 讬驻讜专砖 讜讚讘专讬 讛诪讗诪专 讚讛讻讗 诪讘讜讗专 注"驻 诪"砖 讘驻"讛 讚讗讘讜转 讙' 诪讚讜转 讟讜讘讜转 讘讗讘专讛诐 注讬谉 讟讜讘讛 讜专讜讞 谞诪讜讻讛 讜谞驻砖 砖驻诇讛 讜讛讛讬驻讱 讘讘诇注诐 讜讝"砖 讻诇 砖讬砖 讘讜 讙住讜转 讛专讜讞 砖讛讬讗 诪讚转 讘诇注诐 讛专注讛 砖谞讬讬讛 砖讘诪讚讜转 讙诐 砖讬砖 讘讜 诪讚讛 讛专讗砖讜谞讛 砖讘诪讚讜转 讟讜讘讜转 砖诇 讗讘专讛诐 讚讛讬讬谞讜 注讬谉 讟讜讘讛 砖讛拽谞讛讜 讛拽讘"讛 讻讜' 讻讬 诇讗 专爪讛 诇讬讛谞讜转 专拽 诪讛 砖讛拽谞讛讜 讛拽讘"讛 讻讜' 砖讗诪专 讛专讬诪讜转讬 讬讚讬 诇拽讘诇 诪讗诇 注诇讬讜谉 拽讜谞讛 讙讜' 讜诇讗 讗拽讞 诪砖诇讱 讗驻讬诇讜 诪讞讜讟 讜注讚 砖专讜讱 讙讜' 诪"诪 讻讬讜谉 砖讬砖 讘讜 诪讚讛 讛砖谞讬讬讛 讛专注讛 砖讛讬讗 讙住讜转 讛专讜讞 诇讗 讬谞拽讛 诪讚讬谞讛 砖诇 讙讬讛谞诐 讻诪"砖 讘讘诇注诐. 讜讚讘讬 专讘讬 砖讬诇讗 砖讗诪专讜 讗驻讬诇讜 拽讘诇 转讜专讛 讻诪砖讛 讻讜' 谞转讻讜讜谉 讙诐 诇讝讛 讗注"驻 砖讬砖 讘讜 诪讚讛 讝讜 讛专讗砖讜谞讛 砖诇讗 诇讬讛谞讜转 诪讗讞专讬诐 讻诪砖讛 砖诇讗 讛讬讛 谞讛谞讛 诪讘讬讝转 讛讬诐 专拽 诪诪讛 砖讛拽谞讛讜 讛拽讘"讛 讘拽讘诇转 转讜专讛 注"讬 讛诇讜讞讜转 讻诪"砖 驻住诇 诇讱 讛驻住讜诇转 砖诇讱 讗注"驻 讻谉 讻讬讜谉 砖讬砖 讘讜 诪讚讛 讛专注讛 讙住讜转 讛专讜讞 讻讘诇注诐 诇讗 讻讜' 讜专"讬 讛讜住讬祝 讚讗注"讙 砖讬砖 讘讜 诪讚讛 讛注诇讬讜谞讛 注诇 爪讚 讛砖诇诪讜转 讘讬讜转专 诇讗 讚讬 砖讗讬谞讜 谞讛谞讛 诪讛诐 讗诇讗 砖讛讜讗 诪讛谞讛 讗讜转诐 讘诪转谉 住转专 讗注"驻 讻谉 讻讬讜谉 砖讬砖 讘讜 诪讚讛 讛专注讛 讝讜 砖诇 讙住讜转 讛专讜讞 讻讘诇注诐 诇讗 讻讜' 讜拽"诇:





讞讻诪转 砖诇诪讛

专砖"讬 讘讚"讛 诪讬诐 专讗砖讜谞讬诐 讻讜' 诪驻专砖 讟注诪讗 讛住"讚:


讘讚"讛 砖诪讗 讬爪讗讜 讻讜' 讛砖谞讬讬诐 讞讜谉 诇驻专拽 讻讜' 讻爪"诇:


讘讚"讛 诇住讜祝 谞讻砖诇 讻讜' 讝讜谞讛 谞驻砖 讛讬拽专讛 讻讜' 讻爪"诇:


转讜住' 讘讚"讛 讛讬讗 转爪讜讚谞讜 讻讜' 讻诪讜 注诇 讗讞讜转讜 驻谞讜讬讛 讻讜' 谞"讘 讻讱 讗诪专讬谞谉 讘讙诪专讗 讗讞讜转讜 驻谞讜讬讛 砖讘讗 注诇讬讛 讛讗转 讗讬谞讜 谞讟专讚 诪谉 讛注讜诇诐 注讚 砖讬讜诇讬讚 诪诪谞讛 讘谉 诪诪讝专 讗讘诇 讛讘讗 注诇 讗砖转 讗讬砖 讗驻讬诇讜 讘诇讗 讘谉 谞讟专讚 讻讜' 诪讗讞专 砖讗讜住专讛 注诇 讘注诇讛:





专砖"砖

讙诪专讗 注讜诇讗 讗诪专 讻讗讬诇讜 讘谞讛 讘诪讛. 讜注讬讬谉 驻专砖"讬 讜讛讜住讬祝 讘讝讛 注诇 讛讗 讚专讬讜"讞 诪砖讜诐 专砖讘"讬 讚讗诪专 讻讗讬诇讜 注讜讘讚 讻讜'. 讚注讜讘专 讙"讻 注诇 诇讗 转注砖讛 诇讱 驻住诇:



专砖"讬 讚"讛 讛讬讗 转爪讜讚 诪讘注"诇. 诪砖"讻 讛专砖"讗 讘讞"讗 讚讛诇"诇 讛讜讗 讬爪讜讚 诪讘注"诇. 驻砖讜讟 讚拽讗讬 讗谞驻砖 讬拽专讛 讚讛讜讗 诇砖讜谉 谞拽讘讛. 讜诪砖"讻 专砖"讬 讘讚讘讜专 讛拽讜讚诐 专讜讚祝 讜爪讚. 讛住讘 讛讚讘专 讻诇驻讬 讛讙讜祝 砖讛讜讗 诇"讝 (讜诪爪讗转讬 砖讻讘专 讛讜砖讙 讘讝讛) 讗讘诇 诇讬 拽砖讛 讚诪讗讬 驻专讬讱 专讘讗 讛诇讗 诪爪讬谞讜 讻讛"讙 讻诪砖"讻 讘拽讚讜砖讬谉 (诇 讘) 讘转讚"讛 讗诐 讘专讝诇 注"砖. 讜讬"诇 砖"讛 讚讛驻注诇 拽讜讚诐 诇砖诐:



转讚"讛 讛讬讗. 讜讛"诪 讘驻"讘 讚讬讘诪讜转 (讻讗). 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讜讗讬讘注讬转 讗讬诪讗 诪专讘讬' 砖诪讬注 诇讬讛. 诇拽诪谉 讚祝 讬 注"讗:





讘讗专 砖讘注

讻诇 讛诪讝诇讝诇 讘谞讟讬诇转 讬讚讬诐 谞注拽专 诪谉 讛注讜诇诐. 转讬诪讛 讚讛讻讗 拽讗诪专 讚注讜谞砖讜 诪讬转讛 讜讻谉 讘驻专拽 注讜砖讬谉 驻住讬谉 诪注砖讛 讘专讘讬 注拽讬讘讗 砖讛讬讛 讞讘讜砖 讘讘讬转 讛讗住讜专讬诐 讻讜' 注讚 诪讛 讗注砖讛 砖讞讘讬专讬 讞讬讬讘讜 注诇讬讛 诪讬转讛 讜讗诇讜 讘驻专拽 讘诪讛 讗砖讛 讬讜爪讗讛 讗诪专讬谞谉 讚注讜谞砖讜 注谞讬讜转 讻讚讗诪专 砖诇砖讛 讚讘专讬诐 诪讘讬讗讬谉 讗转 讛讗讚诐 诇讬讚讬 注谞讬讜转 讛诪讝诇讝诇 讘谞讟讬诇转 讬讚讬诐 讜谞专讗讛 讚讝诇讝讜诇 砖诪讝诇讝诇 讘讛 转诪讬讚 注谞砖讜 注拽讬专讛 注"讬 注谞讬讜转 讚拽砖讛 诪诪讬转讛 注诇 讬讚讬 谞讞砖 讜讛讗 讚讗诪专 讘讜讘住谞讛讚专讬谉 讻诇 讛诪砖转祝 砖诐 砖诪讬诐 讜讚讘专 讗讞专 谞注拽专 诪谉 讛注讜诇诐 讜讻谉 讘驻专拽 拽讜谞诐 讬讬谉 讻诇 讛诪砖诪砖 讘讻转专讛 砖诇 转讜专讛 谞注拽专 诪谉 讛注讜诇诐 诇讗讜 讘讞讚讗 诪讞转讗 谞讬谞讛讜 讚注谞讬讜转 讗诇讗 诪讬转讛 讞讟讜驻讛 讗讜 诪砖讜谞讛 讻讱 讻转讘讜 讛转讜住驻讜转. 讜诇讬 谞专讗讛 砖专砖"讬 谞砖诪专 诪讝讗转 讛拽讜砖讬讗 讜诇驻讬讻讱 驻讬专砖 讛诪讝诇讝诇 砖讗讜讻诇 转诪讬讚 讘诇讗 谞讟讬诇转 讬讚讬诐 讜讗诇讜 讘驻专拽 讘诪讛 讗砖讛 讬讜爪讗讛 讙讘讬 砖诇砖讛 讚讘专讬诐 诪讘讬讗讬谉 讗转 讛讗讚诐 诇讬讚讬 注谞讬讜转 讛诪讝诇讝诇 讘谞讟"讬 诇讗 驻讬专砖 讛讻讬 讜讝讛 诪驻谞讬 讚讘' 讙讜讜谞讬 诪讝诇讝诇 讘谞讟"讬 讗讬讻讗 讚讛转诐 诪讬讬专讬 砖诪讝诇讝诇 讘谞讟讬诇转 讬讚讬诐 砖讗讬谞讜 诪讚拽讚拽 诇讬讟讜诇 讬讚讬讜 讻讚转 砖注讜专 谞讟讬诇转 讬讚讬诐 讗讘诇 讛讜讗 谞讜讟诇 讬讚讬讜 转诪讬讚 讜诇驻讬讻讱 讗讬谉 注谞砖讜 讞诪讜专 讻诇 讻讱 诇讛讬讜转 谞注拽专 诪谉 讛注讜诇诐 专拽 注谞讬讜转 讘诇讘讚 讻讬讜谉 砖讗讬谞讜 谞诪谞注 诇讙诪专讬 诇讬讟讜诇 讬讚讬讜 诪讜讻讞 砖讗讬谞讜 谞诪谞注 诇讚拽讚拽 诪讞诪转 砖讗讬谉 谞讟讬诇转 讬讚讬诐 讞砖讜讘 讘注讬谞讬讜 诇诪爪讜讛 讻诇诇 讻诪讜 砖注诇讛 注诇 讚注转 专"讗 讘谉 讞谞讜讱 砖讛讬讛 诪驻拽驻拽 讘讟讛专转 讬讚讬诐 讜诇驻讬讻讱 谞讬讚讜讛讜 讻讚转谞谉 讘驻"讛 讚注讚讬讜转 讜讛砖转讗 谞讜讻诇 诇驻专砖 讛讗 讚讗诪专 讛讻讗 谞注拽专 诪谉 讛注讜诇诐 专"诇 诪讬转讛 讞讟讜驻讛 讗讜 诪砖讜谞讛 讚讜诪讬讗 诇谞注拽专 诪谉 讛注讜诇诐 讚讘讻讜诇讬 讙诪专讗:



诪讬诐 专讗砖讜谞讬诐 爪专讬讱 砖讬讙讘讬讛 讬讚讬讜 诇诪注诇讛. 驻专砖"讬 诪讬诐 专讗砖讜谞讬诐 砖诇驻谞讬 讛诪讝讜谉 爪专讬讱 砖讬讙讘讬讛 讬讚讬讜 专讗砖讬 讗爪讘注讜转讬讜 讻讜'. 谞"诇 讚专砖"讬 诇讟注诪讬讛 讗讝讬诇 砖驻讬专砖 讘驻专拽 讻诇 讛讘砖专 砖讗讬谉 爪专讬讱 诇讬讟讜诇 讬讚讬讜 讗诇讗 注讚 诪拽讜诐 讞讘讜专 讛讗爪讘注讜转 诇讻祝 讛讬讚 讙讘讬 拽讚讜砖 讬讚讬诐 讜专讙诇讬诐 诇讞讜诇讬谉 注讚 诇驻专拽 讻讜' 讜诇驻讬讻讱 驻讬专砖 砖讗讬谉 爪专讬讱 砖讬讙讘讬讛 讻诇 讛讬讚 讗诇讗 讛讗爪讘注讜转 诇讘讚 砖讛诐 讛诪拽讜诐 砖爪专讬讱 谞讟讬诇讛 讗讘诇 诇驻讬 诪讛 砖讻转讘 讛专讬"祝 讘驻专拽 讗诇讜 讚讘专讬诐 砖爪专讬讱 诇讬讟讜诇 讻诇 讛讬讚 注讚 诪拽讜诐 讞讘讜专讛 诇讝专讜注 诪诪讬诇讗 讛讗 讚讗诪专 讛讻讗 爪专讬讱 砖讬讙讘讬讛 讬讚讬讜 专"诇 讬讚讬讜 诪诪砖 讚讛讬讬谞讜 讻诇 讛讬讚 注讚 讛讝专讜注. 讜诇驻讬 砖讛讜拽砖讛 诇专讘讬谞讜 讬讜谞讛 讝"诇 诇讚注转 讛专讬"祝 讛讬讻讬 讬讛讬讘 讟注诪讗 砖爪专讬讱 砖讬讙讘讬讛 讬讚讬讜 讻讚讬 砖诇讗 讬爪讗讜 诪讬诐 讞讜抓 诇驻专拽 讻讜' 讚讛讗 诪讛讗讬 讟注诪讗 讛讜讛 注讚讬祝 讟驻讬 诇诪讬诪专 砖讬砖驻讬诇 讬讚讬讜 诪转讞诇转 讛谞讟讬诇讛 讚讗讝 讜讚讗讬 诇讗 讬爪讗讜 讛诪讬诐 讞讜抓 诇驻专拽 讜讘砖诇诪讗 诇讚讘专讬 讛讗讜诪专讬诐 砖谞讟讬诇转 讬讚讬诐 讗讬谞讛 讗诇讗 注讚 讞讘讜专 讛讗爪讘注讜转 诇讻祝 讛讬讚 讗讬讻讗 诇诪讬诪专 讚讛"拽 讗诐 讘讗 诇讛讙讘讬讛 讬讚讬讜 专砖讗讬 讜讘诇讘讚 砖诇讗 讬砖驻讬诇诐 讗讞"讻 讻讚讬 砖诇讗 讬爪讗讜 诪讬诐 讞讜抓 诇驻专拽 讻讜' 讻诇讜诪专 讻讚讬 砖诇讗 讬讞讝专讜 讛诪讬诐 砖讬爪讗讜 讞讜抓 诇驻专拽 讜讬讟诪讗讜 讗转 讛讬讚讬诐 讚讛砖转讗 诪讗讞专 砖讻讬讜谉 砖讛讙讘讬讛诐 砖讜讘 讗讬谞讜 诪砖驻讬诇诐 讜讛讛讙讘讛讛 讗讬谞讛 讗诇讗 砖诪讙讘讬讛 专讗砖讬 讗爪讘注讜转讬讜 砖讬讛讜 讛诪讬诐 诪砖驻注讬诐 诇爪讚 讝专讜注讜转讬讜 讜诇讗 注诇 讝专讜注讜转讬讜 诪诪砖 砖讗讬谉 讛诪讬诐 讬讻讜诇讬谉 诇爪讗转 讻诇 讻讱 讗"讻 讻砖讘讗 诇谞讙讜讘 讬讚讬讜 诪谞讙讘 讙诐 讻诇 驻讬住转 讛讬讚 注讚 诪拽讜诐 讞讘讜专 讛讬讚 诇讝专讜注 讜转讜 诇讬讻讗 诇诪讬讞砖 诇诪讬讚讬 讗讘诇 诇讚注转 讛专讬"祝 砖爪专讬讱 诇讬讟讜诇 讻诇 讛讬讚 注讚 诪拽讜诐 讞讘讜专讛 诇讝专讜注 讗"讻 讻讬 讗诪专讬谞谉 爪专讬讱 砖讬讙讘讬讛 讬讚讬讜 专"诇 讬讚讬讜 诪诪砖 讚讛讬讬谞讜 讻诇 讛讬讚 注讚 讛讝专讜注 讜讻砖诪讙讘讬讛 讬讚讬讜 讻谉 讛专讬 讛诪讬诐 谞讙专讬诐 注诇 讛讝专讜注 讜讻砖讘讗 诇谞讙讘 讛讬讚 讗讬谞讜 讬讻讜诇 诇谞讙讘 讛讝专讜注 诇驻讬 砖诪讻讜住讛 讘讘讙讚讬诐 讜讗讞"讻 讞讜讝专 讜谞讜讟祝 注诇 讛讬讚讬诐 讜诪讟诪讗 讗讜转谉 讜讗"讻 讛讜讛 诇讬讛 诇诪讬诪专 爪专讬讱 砖讬砖驻讬诇 讬讚讬讜 讘诪讬诐 专讗砖讜谞讬诐 讻砖诐 砖讗诪专讜 讘诪讬诐 讗讞专讜谞讬诐 诇讻讱 驻讬专砖 讚讛讗 讚讗诪专讬谞谉 爪专讬讱 砖讬讙讘讬讛 讬讚讬讜 诇讗讜 讛讙讘讛讛 讙诪讜专讛 拽讗诪专讬谞谉 讗诇讗 讛讙讘讛讛 拽爪转 讘讻讚讬 砖诇讗 讬讜讻诇讜 讛诪讬诐 诇爪讗转 诪讛讬讚 诇讝专讜注 讚讗诇"讻 讗讬讻讗 诇诪讬讞砖 砖诪讗 讬爪讗讜 讛诪讬诐 讞讜抓 诇驻专拽 讞讘讜专 讛讬讚 讜讛讝专讜注 讜讬讞讝专讜 讜讬讟诪讗讜 讗转 讛讬讚讬诐 讜诪砖诪注 讚讘诪讗讬 讚拽转谞讬 讻讚讬 砖诇讗 讬爪讗讜 诪讬诐 讞讜抓 诇驻专拽 讛讜讗 诪驻讜专砖 讻谉 讻诇讜诪专 讛讗 讚爪专讬讱 砖讬讙讘讬讛 讬讚讬讜 诇讗讜 讛讙讘讛讛 讙诪讜专讛 拽讗 讗诪专讬谞谉 讗诇讗 讛讙讘讛讛 拽爪转 讘讻讚讬 砖诇讗 讬爪讗讜 讛诪讬诐 讞讜抓 诇驻专拽 讜讻转讘 讛讘讬转 讬讜住祝 讚讗驻砖专 诇讜诪专 讚讗讬谉 讛"谞 砖讗诐 讘讗 诇讛砖驻讬诇 讬讚讬讜 诇爪讚 诪讟讛 砖驻讬专 讚诪讬. 讜诪讛 砖讗诪专讜 爪专讬讱 砖讬讙讘讬讛 讬讚讬讜 诇诪注诇讛 诇讗讜 诇诪讬诪专讗 砖讗诐 专爪讛 诇讛砖驻讬诇讛 诪转讞诇讛 讛谞讟讬诇讛 讗讬谞讜 专砖讗讬 讗诇讗 讛讬讬谞讜 诇讜诪专 砖讗诐 讘讗 砖诇讗 诇讛砖驻讬诇 讬讚讬讜 爪专讬讱 砖讬讙讘讬讛诐 诇诪注诇讛 讜诇讗 讬砖驻讬诇诐 讗讞专 砖讛讙讘讬讛诐 注讚 砖讬谞讙讘 诪砖讜诐 讚讞讬讬砖讬谞谉 砖诪讗 讬爪讗讜 诪讬诐 讞讜抓 诇驻专拽 讜讬讞讝专讜 讜讬讟诪讗讜 讗转 讛讬讚讬诐. 讗诇讗 砖拽砖讛 讘注讬谞讬 讚诇讗 讗砖转诪讬讟 砖讜诐 诪驻专砖 讗讜 驻讜住拽 砖讬讻转讜讘 讻谉 讜讙诐 讻讬 诇砖讜谉 爪专讬讱 砖讬讙讘讬讛 讬讚讬讜 诇讗 诪砖诪注 讛讻讬. 讜诇讻谉 谞"诇 讚讗注"讙 讚讻砖讬砖驻讬诇 讬讚讬讜 讛讬讛 讙"讻 转讬拽讜谉 诇注谞讬谉 讝讛 讻诪讜 讘讛讙讘讛转诐 专爪讜 讞讻诪讬诐 诇转拽谉 砖讬讙讘讬讛诐 讜诇讗 讬砖驻讬诇诐 诪砖讜诐 讗住诪讻转讗 讚拽专讗 讚讜讬谞讟诇诐 讜讬谞砖讗诐 讜讗讬谉 讚讘专讬讜 谞讻讜谞讬诐 讘注讬谞讬 讚讗诐 讗讬转讗 砖专爪讜 讞讻诪讬诐 诇转拽谉 砖讬讙讘讬讛诐 讜诇讗 讬砖驻讬诇诐 诪砖讜诐 讗住诪讻转讗 讚拽专讗 讚讜讬谞讟诇诐 讜讬谞砖讗诐 讗"讗 讚讛讜讛 砖转讬拽 讛讙诪专讗 诪诇讛讝讻讬专 讗住诪讻转讗 讝讜 讜诪转讜讱$ 驻专砖"讬 诪砖诪注 砖爪专讬讱 砖讬讛讬讜 讬讚讬讜 讘讛讙讘讛讛 注讚 讗讞专 讛谞讙讜讘 讗讘诇 诇讚注转 讛住诪"讙 讜砖讗专 驻讜住拽讬诐 住讙讬 讘讛讙讘讛讛 注讚 砖讟讬驻讛 砖谞讬讛 讜诇驻讬 讚注转诐 讛讗 讚讗诪专 讛讻讗 诪讬诐 专讗砖讜谞讬诐 专"诇 诪讬诐 砖讘砖讟讬驻讛 专讗砖讜谞讛 讜诪讬诐 讗讞专讜谞讬诐 专"诇 诪讬诐 砖讘砖讟讬驻讛 讗讞专讜谞讛. 讜注讜讚 诪砖诪注 诪转讜讱 驻讬专讜砖 专砖"讬 砖讗诐 砖驻讱 注诇 讬讚讬讜 专讘讬注讬转 讘驻注诐 讗讞转 讗讬谞讜 爪专讬讱 诇讛讙讘讬讛 讬讚讬讜 讻讬讜谉 讚讗讬谉 砖诐 诪讬诐 讟诪讗讬诐 讻诇诇 讻谉 谞"诇:



砖诪讗 讬爪讗讜 诪讬诐 讞讜抓 诇驻专拽 讜讬讞讝专讜 讻讜'. 驻专砖"讬 讻讚转谞谉 讘诪住讻转 讬讚讬诐 讛讬讚讬诐 诪讟诪讗讜转 讜诪讟讛专讜转 注讚 讛驻专拽 讻诇讜诪专 诪谉 讛驻专拽 讜诇诪讟讛 讻讜'. 专讘讬谞讜 砖诪砖讜谉 讘驻专拽 砖谞讬 讚诪住讻转 讬讚讬诐 讻转讘 注诇 驻专砖"讬 讚讛讻讗 讗讙讘 讞讜专驻讬讛 诇讗 注讬讬谉 讘诪砖谞讛 讚讗诇讜 讜讗诇讜 讗诐 讞讝专讜 诇驻专拽 讟诪讗讛 诇讘讚 讻砖谞讟诇 专讗砖讜谞讬诐 注讚 讛驻专拽 讜讛砖谞讬讬诐 讞讜抓 诇驻专拽 讜讞讝专讜 诇讬讚 讟讛讜专讛:





诪专讗讬转 讛注讬谉

讗专讬讘"诇 讘讗 讜专讗讛 讻诪讛 讙讚讜诇讬诐 谞诪讜讻讬 讛专讜讞 诇驻谞讬 讛拽讘"讛 砖讘讝诪谉 砖讘讬转 讛诪拽讚砖 拽讬讬诐 讗讚诐 诪拽专讬讘 讜讻讜'. 爪专讬讱 诇讛讘讬谉 谞讜注诐 砖讬讞 专讬讘"诇 诪讛 爪讜专讱 诇讛拽讚诪讛 讝讜 砖注砖讛 讘讗 讜专讗讛 讻诪讛 讙讚讜诇讬诐 谞诪讜讻讬 讛专讜讞 诇驻谞讬 讛拽讘"讛 讚讻诇 讝讛 砖驻转 讬转专 讜讛讜诇"诇 讗专讬讘"诇 讘讝诪谉 砖讘讬转 讛诪拽讚砖 拽讬讬诐 讗讚诐 诪拽专讬讘 注讜诇讛 讜讻讜' 讗讘诇 诪讬 砖讚注转讜 砖驻诇讛 讜讻讜' 讜讛砖转讗 讚专讬讘"诇 讛拽讚讬诐 讛拽讚诪讛 讝讜 谞专讗讛 讚诪诇讘讚 诪讗讬 讚拽讗诪专 讘驻讬专讜砖 注讜讚 讘讗 诇专诪讜讝 讚讬砖 注讜讚 诪注诇讜转 诇谞诪讜讻讬 讛专讜讞 讜诇讛讻讬 拽讗诪专 讘讗 讜专讗讛 讻诪讛 讙讚讜诇讬诐 谞诪讜讻讬 讛专讜讞 讻诇讜诪专 讞拽讜专 讘讛诐 讜讛住转讻诇 讬驻讛 讜讗谞讞谞讜 诇讗 谞讚注 讗讬讝讛讜 诪拽讜诪谉 砖诇 砖讘讞讬"诐 讗讞专讬诐: 
讜讗驻砖专 讚专讘讬 讬讛讜砖注 讘谉 诇讜讬 讘讞讻诪讛 讬住讚 讗专"砖 讜诪讬诇讬谉 诇爪讚 注讬诇讗讛 讬诪诇诇 住讜"讚 砖转讜 讘讛注诇诐 谞诪专抓 讜讘讚讘专讬讜 讛拽讚讜砖讬诐 专讜诪讝 注诇 讛讗专砖 诪讬诇讬 讚诪住转诪谉 谞讬诪讜拽谉 讜讟注诪谉 诪诇讗 讛讗讜诪"专 诪谉. 讛诇讗 谞讜讚注 砖讛注谞讬讜 诪专讻讘讛 诇砖讻讬谞讛 讜诪转讻驻专讬诐 注讜谞讜转讬讜 讜诪讘讟诇 讙讝专讜转 专注讜转 讜讻讗诇讜 讛拽专讬讘 讻诇 讛拽专讘谞讜转 讜诪讛驻讱 诪讚转 讛讚讬谉 诇诪讚转 专讞诪讬诐 讻诪"砖 专讝"诇 讜讻转讘 专讘讬谞讜 讛讗专"讬 讝"诇 讚讗讬谉 住讟"讗 砖讜诇讟 讘讜. 讜讻砖诐 砖讛拽专讘谞讜转 住讙讜诇转诐 诇拽专讘 讜诇拽砖专 讛注讜诇诪讜转 讜诇讬讞讚 讛讚讜讚讬诐 拽讘"讛 讜砖讻讬谞转讬讛 讻谉 讛注谞讬讜 讚讛讜讬 讻诪拽专讬讘 讻诇 讛拽专讘谞讜转 讜讗讬谉 拽抓 诇拽专讘谞讜转讬讜 讚讻诇 注转 讗砖专 讚注转讜 砖驻诇讛 注诇讬讜 讛讜讬 讻诪拽专讬讘 拽专讘谞讜转 讜诪拽砖专 讛注讜诇诪讜转 讜诪讬讞讚 讛讚讜讚讬诐 讜诪讛 讙诐 讚讛注谞讬讜 砖诐 讬"讛 砖讜诪专讜 讜注讝专讜 讜诪讙讬谞讜 讻诪"砖 专讘讬谞讜 讛讗专"讬 讝"诇 讜砖诐 讬"讛 专讜诪讝 诇讗讜讗"讬 讚诪讛诐 讘讗讬诐 讛诪讜讞讬谉 讚讙讚诇讜转. 讜谞诪爪讗 讚注"讬 讛注谞讬讜 专讘讜 讻诪讜 专讘讜 讗讜专讜转 注诇讬讜谞讬诐 讜讬讞讜讚 讛诪讚讜转 注砖专 讬讚讜转. 讜讬讚讜注 讚住讜讚 专讗讬讛 讛讜讗 讘讗爪讬诇讜转 讜诇讻谉 讗讜诪专 讘讝讛专 讘拽讚讜砖 转讗 讞讝讬: 
讜讝讛 专诪讝 专讬讘"诇 讘诪讗诪专讜 讛诪讜驻诇讗. 讘讗 讜专讗讛 专"诇 注讬谞讬讱 转讞讝讬谞讛 诪砖专讬诐 讘讗爪讬诇讜转 讗讜专讜转 讜讬讞讜讚讬诐 讛谞诪砖讻讬诐 注"讬 讛注谞讜讬诐 讜讝"砖 讜专讗讛 讘住讜讚 专讗讬讛 砖讛讜讗 讘讗爪讬诇讜转. 讻诪讛 讙讬诪讟专讬讗 讗讚谞讬 砖讛注谞讬讜 诪专讻讘讛 诇砖讻讬谞讛 砖诐 讗讚谞讬 诇讬讞讚讛 注诐 讚讜讚讛. 讙讚讜诇讬诐 专诪讝 诇诪讜讞讬谉 讚讙讚诇讜转 砖讬讜诪砖讻讜 诇拽讘讛"讜 注"讬 砖诐 讬"讛 砖讛注谞讬讜 讗讞讜讝 讘讜. 谞诪讜讻讬 讙讬诪讟专讬讗 拽讻"讜 专讬讘讜注 讗讚谞讬 砖讛注谞讬讜 诪专讻讘讛 诇砖讻讬谞讛. 讛专讜讞 砖注"讬 诪转讬讞讚讬诐 讛' 专讜诪讝 诇诪' 注诐 专讜讞 砖讛讜讗 专讜诪讝 诇讝"讗. 诇驻谞讬 讛拽讘"讛 注诇 讚专讱 诪讛 砖驻讬专砖 专讘讬谞讜 讛讗专"讬 讝"诇 诇驻谞讬 诪讬 讗转诐 诪转驻诇诇讬诐. 砖讘讝诪谉 砖讘讛"诪 拽讬讬诐 砖爪专讬讱 讝诪谉 讜讻讛谉 讜诪讝讘讞 讜讻诇讬 砖专转 讜讗讝 诪拽专讬讘 注讜诇讛 讗讞专 砖讛拽专讬讘 砖讻专 注讜诇讛 讗讜 诪谞讞讛 讘讬讚讜 讗讘诇 诪讬 砖讚注转讜 砖驻"诇讛 讙讬诪讟专讬讗 拽讚讜砖讛. 注诇讬讜 讙讬诪讟专讬讗 注诪讜 专诪讝 讛' 注诪讜. 拽讜讚诐 讻转讬讘 讝讘讞讬 讗诇讛讬诐 讜讗讞"讻 专讜讞 谞砖讘专讛 讚诪注诇转讜 讬转讬专讛 讜注讜讚 讚诪讛驻讱 诪讚转 讛讚讬谉 诇诪讚转 专讞诪讬诐 讜讝讛讜 讝讘讞讬 讗诇讛讬诐. 讜讻讬讜谉 砖讗讬谉 住讟"讗 砖讜诇讟 讘讜 注讘讜讚转讜 讘专讛 讜谞拽讬讛 讜讻谉 讝讘讞"讬 讙讬诪讟专讬讗 讝"讱 讜诪讬讞讚 拽讘讛"讜 砖讛诐 讛讜讬讛 讗诇讛讬诐 讻诪住驻专 讝讘讞讬 讗诇讛讬诐 注诐 讛讻讜诇诇. 讜注讜讚 讚讗诇讜 讛拽专讘谞讜转 讛诐 讛讞砖讜讘讬诐 诇驻谞讬讜 讬转讘专讱 讚讻转讬讘 讝讘讞讬 讗诇讛讬诐 专讜讞 谞砖讘专讛. 讚讞砖讜讘 讻讗诇讜 讛拽专讬讘 讻诇 讛拽专讘谞讜转 讜讗驻讬诇讜 讞讟讗转 讜讗砖诐 讜讻谉 专讜讞 谞砖讘专讛 讙讬诪讟专讬讗 讜讞讟讗转 讜讗砖诐 讘讚拽讚讜拽. 讜诇讗 注讜讚 讗诇讗 砖讗讬谉 转驻诇转讜 谞诪讗住转 讛讙诐 讚讻砖讛讜讗 诪转驻诇诇 讗讬谞讜 诪讞砖讬讘 注爪诪讜 讜转驻诇转讜 讻讬 讛讜讗 砖驻诇 讘注讬谞讬讜 讜讗讬谞讜 诪拽讜讛 砖转驻诇转讜 转注砖讛 专讜砖诐. 注诐 讻诇 讝讛 讗讬谉 转驻诇转讜 讗驻讬诇讜 讻砖讛讜讗 讬讞讬讚 讜诪转驻诇诇 注诇 讗讞专讬诐 谞诪讗住转 讻讬 注转 专爪讜谉 讛讬讗 砖讛讜讗 诪讛驻讱 诪讚转 讛讚讬谉 诇诪讚转 专讞诪讬诐: 
讜诇讗 讬拽砖讛 注诇讬讱 砖讘讚讘专讬 讛讗诪讜专讗讬诐 讻转讘转讬 讙讬诪讟专讬讗 诪砖诪讜转 讛拽讚砖 讜讻讬讜爪讗 讚注 讚专讘讬谞讜 讛讗专"讬 讝"诇 专讜诪讝 砖诪讜转 讛拽讚砖 讘专"转 砖诇 讚讘专讬 讛讗诪讜专讗讬诐 讻诪"砖 注诇 诪"砖 讬讛讘 诇讬讛 讬讚讬讛 讜讗讜拽诪讬讛 讜讻谉 讞讘讬讟. 讞讘讬讟 讜诇讗 讘专讬讱 讜讻讬讜爪讗 讜讗诪专 讘专注讬讗 诪讛讬诪谞讗 讞"讙 讚祝 专诪"讛 注"讘 讜专讘谞谉 讚诪转谞讬转讬谉 讜讗诪讜专讗讬谉 讻诇 转诇诪讜讚讗 讚讬诇讛讜谉 注诇 专讝讬谉 讚讗讜专讬讬转讗 住讚专讜 诇讬讛: 
讜专讘讬 讬讛讜砖注 讘谉 诇讜讬 讝讻讜转讜 讬讙谉 注诇讬谞讜 谞讗讛 讚讜专砖 讜谞讗讛 诪拽讬讬诐 讚讗诇讬讛讜 讛谞讘讬讗 讝讻讜专 诇讟讜讘 讗诪专 注诇讬讜 讚讛讜讗 注谞讜转谉 住讙讬 讻诪"砖 讘讬诇拽讜讟 讬砖注讬讛 住讬诪谉 谞"讚 讜讗砖讻讞谉 讘讙诪专讬谉 讘讻转讜讘讜转 讚祝 注"讝 讚讗驻讬诇讜 讗讞专 驻讟讬专转讜 讘讙"注 注砖讛 注谞讜讛 砖讗诪专 砖谞专讗讛 讛拽砖转 讘讬诪讬讜 讛讙诐 砖诇讗 谞专讗讛 讚诇讗 诇讗讞讝讜拽讬 讟讬讘讜转讗 诇谞驻砖讬讛 注"砖: 

